Kishanje
Kwa upande wa huduma za afya, kata ina zahanati moja ya Bushasha na Kituo cha afya cha Kishanje. Kituo cha Afya kishanje, kutokana na kutegemewa na wakazi wa kata za Rubafu, Kaagya na wengine kutoka Ishozi iliyoko wilaya ya Misenyi, serikali kupitia Halmashauri ya Bukoba imeamua kukipanua ili kiwe na hadhi ya hospitali ndogo ili kiweze kutumika kama kituo cha rufaa kwa maeneo yaliyotajwa hapo juu. Kituo hiki pia ndicho pekee kinachotoa huduma ya ushauri na kupima UKIMWI kwa tarafa ya Bugabo. Kwa sasa Mganga Mfawidhi amekifanya kiwe na huduma zaidi ya kinywa na meno. Kituo hiki kinaonekana kuwa bora kihuduma, licha ya kuwa na majengo machache na kimekuwa kinatoa huduma vizuri chini ya Kamati ya Afya.